Diari Oficial de la Generalitat Valenciana


Sumari del DOGV 9012, del 03-02-2021 (2021/951)

Extracte del Decret 17/2021, de 29 de gener, del Consell, d'aprovació de les bases reguladores i concessió directa d'ajudes a les empreses i persones treballadores autònomes dels sectors de l'hostaleria, tant allotjament com restauració, agències de viatge, activitats artístiques, recreatives i d'oci per la Covid-19.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9012

Data del DOGV
:   03-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/951


Data del document
:   29-01-2021

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * salut pública
    * cultura
    * turisme
    * política sanitària
    * malaltia infecciosa
    * consum
    * ajuda pública
    * indústria gastronòmica

Extracte del Decret 17/2021, de 29 de gener, del Consell, d'aprovació de les bases reguladores i concessió directa d'ajudes a les empreses i persones treballadores autònomes dels sectors de l'hostaleria, tant allotjament com restauració, agències de viatge, activitats artístiques, recreatives i d'oci per la Covid-19. [2021/951]  
BDNS: 547293  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte del decret, el text complet del qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris i requisits  
Podran ser beneficiàries d'aquestes ajudes:  
a) Les empreses i persones enquadrades en el règim de treballadors autònoms de la Seguretat Social que, a la data de publicació d'aquest decret, disposen d'almenys un compte de cotització amb persones treballadores en alta en l'àmbit de la Comunitat Valenciana, i l'activitat econòmica de les quals es classifique en algun dels codis de la CNAE-09 assenyalats en l'annex de la convocatòria; i  
b) Les persones enquadrades en el règim de treballadors autònoms de la Seguretat Social que desenvolupen, a la Comunitat Valenciana, una activitat econòmica classificada en algun dels codis de la CNAE-09 assenyalats en l'annex de la convocatòria.  
  
Segon. Objecte  
L'objecte d'aquest decret és aprovar les bases que regulen la concessió, en l'àmbit de la Comunitat Valenciana, de les ajudes dirigides a donar suport a la viabilitat econòmica de les empreses i persones enquadrades en el règim de treballadors autònoms de la Seguretat Social afectades per la Covid-19, per a reforçar la seua continuïtat i possibilitar el manteniment dels seus treballadors.   
  
Tercer. Bases reguladores  
Decret llei 2/2021, de 29 de gener, del Consell, de mesures extraordinàries dirigides a treballadors i treballadores, empreses i treballadors i treballadores autònomes, per a pal·liar la crisi derivada de la pandèmia per la Covid-19.  
  
Quart. Quantia  
1. L'import global màxim estimat per a finançar aquestes subvencions ascendeix a 45.066.650,00 euros, i podran finançar-se amb càrrec al programa operatiu FSE 2014-2020 de la Comunitat Valenciana mitjançant l'objectiu específic REACT-UE 1, «Donar suport a l'accés al mercat de treball, la creació de llocs de treball i l'ocupació de qualitat, així com el manteniment de l'ocupació, inclosa l'ocupació juvenil, i l'ocupació als treballadors per compte propi i als emprenedors».  
  
2. Per a les beneficiàries a què fa referència la lletra a de l'apartat primer, la quantia de l'ajuda, ascendirà per cada persona que a la data de publicació d'aquest decret figure d'alta amb contracte laboral en els codis de comptes de cotització de la Comunitat Valenciana, i sempre que estiguen vinculades a algun dels CNAE relacionats en l'annex de la convocatòria, amb el límit de 12.000,00 euros per codi de compte de cotització, a 600,00 euros en el cas de contractes a jornada completa i a 300,00 euros en el cas de contractes a jornada parcial. Per a les beneficiàries a què fa referència la lletra b d'aquest apartat, l'ajuda ascendirà a 600,00 euros.  
  
Cinqué. Termini de presentació de sol·licituds  
El termini per a la presentació de sol·licituds s'iniciarà a les 09.00 hores del dia 4 de febrer de 2021, i finalitzarà a les 23.59 hores del dia 17 de febrer de 2021.  
  
València, 29 de gener de 2021.- El director general de LABORA Servei Valencià d'Ocupació i Formació: Enric Nomdedéu i Biosca.